బాబీ దర్శకత్వంలో తెరకెక్కుతున్న ఎన్టీఆర్ తాజాసినిమా 'జై లవ కుశ'. ఇందులో ఎన్టీఆర్ త్రిపాత్రిభినయం చేస్తున్నాడని మనందరికీ తెలిసిందే. రాశి ఖన్నా, నివేద థామస్లతో జతకట్టడం, దేవి శ్రీ సంగీతం సినిమాకు స్పెషల్ అట్రాక్షన్. కాగా ఈ సినిమాలో ఎన్టీఆర్ మూడు పాత్రలు కాదు నాలుగు చేశాడంటున్నారట యూనిట్ సభ్యులు.ఏంటి నిజంగానా ? అని ఆశ్చర్యంగా ఉంది కదూ..! అసలు విషయానికొస్తే.. బాబీ దర్శకత్వంలో వస్తున్న ఈసినిమాకు అన్నీతానై చేసుకున్నాడట ఎన్టీఆర్. కెమెరా ముందే కాదు కెమెరా వెనుక జరిగే అన్నికార్యక్రమాల్లో ఎన్టీఆర్ భాగం పంచుకున్నాడట. దాదాపుగా ఓ సినిమాకు దర్శకుడు చేసే అన్నిపనులు ఈయన చేశాడని టాలీవుడ్ వర్గాలు చెప్పుకుంటున్నాయి. సినిమాలోని మూడు పాత్రలకు జీవం పోస్తూ నటించిన ఎన్టీఆర్ నామమాత్రపు దర్శకుడిగా నాలుగోపాత్ర కూడా పోషించాడని ఫిలింనగర్లో సరదాగా చెప్పుకోవడం అందరినీ ఆకట్టుకుంటోంది. వాస్తవానికి ఎన్టీఆర్ ఈ సినిమాలో మూడు పాత్రలే పోషిస్తున్నాడు. సెప్టెంబర్ 21న సినిమా భారీఎత్తున విడుదలకానుంది.
babi darsakatvamlo terakekkutunna ntr tajasinima 'jai lava kusha'. indulo ntr tripaatribhinayam chestunnadani manandarikee telisinde. raasi khanna, niveda thamaslatho jatakattadam, devi shree sangeetam sinimaaku speshal atraction. kaga ee cinemalo ntr moodu paatralu kaadu naalugu chesadantunnarata unit sabhyulu.enti nijamgaanaa ? ani aascharyamgaa undi kadhuu..! asalu vishayaanikoste.. babi darsakatvamlo vastunna eesinimaaku anneetaanai chesukunnadata ntr. kemera munde kaadu kemera venuka jarige annikaaryakramaallo ntr bhagam panchukunnadata. daadaapugaa oo sinimaaku darsakudu chese annipanulu eeyana chesadani tollivood vargaalu cheppukuntunnaayi. cinemaaloni moodu paatralaku jeevam postu natinchina ntr naamamaatrapu darsakudigaa nalugopatra kuudaa pooshinchaadani philimnagarlo saradaagaa cheppukovadam andarinee aakattukuntondi. vaastavaaniki ntr ee cinemalo moodu paatrale pooshistunnaadu. september 21na sinima bhaareettuna vidudalakaanundi.